**Tøyvettreglene**

* **Lytt til erfarne barnehageansatte.**
* **Merk alt av barnets utstyr godt med navn.**
* **Vær rustet til lek i regn, vind og kulde.**
* **Gå ikke i barnehagen uten ekstra skift.**
* **Vend i tide, det er ingen skam å hente klær som er glemt hjemme.**
* **Hold både uteklær og inneklær rene – barn liker ikke å kle på seg møkkete klær.**

**Hvis du har glemt ekstra klær som barnet trenger, vil de ansatte ringe deg slik at du kan ta det med til barnehagen.**

**Kle barnet etter vær og bevegelse**

**Om klær for aktive barnehagebarn**

**Det finnes ulike meninger og oppfatninger om hva som er gode og riktige klær. Basert på våre erfaringer, er det viktig å tenke på at:**

* **Barn skal lære å bli selvstendige, og da må klærne være enkle å ta av og på.**
* **Klærne må ikke hemme barns mulighet til lek, motorisk aktivitet, mestring og opplevelser.**
* **Klærne skal holde barnet varmt og tørt – det er lurt å ha et ekstra skift i barnehagen.**
* **Yttertøy skal ha godt synlige reflekser.**
* **Barna trenger solbriller når det er sol for å beskytte øynene sine.**
* **Regnklær skal alltid være tilgjengelig når det er vått.**
* **Skoene må tørkes hjemme hver dag.**
* **Dressen må passe årstiden – det er lurt å ha en vinterdress og en sommerdress.**

**Med dette håper vi at både små og store får varme, gode og aktive barnehageår!**

**Regnklær:** jakke og bukse, eller hel regndress. Husk strikk under støvlene.

**Ullklær:** tynne ullklær og tykk genser og bukse i ull eller fleece.

**Votter:** ullvotter og vanntette votter.

**Sokker:** ullsokker både innerst og ytterst.

**Dress:** vindtett og romslig med strikk under skoene.

**Sko:** varme sko og cherrox når det er vått. Sørg for at det er god plass til ullsokk.

**Lue og buff:** varm lue og buff/hals som beskytter ører, hals og kinn.